Током бомбардовања 1999. године, као командант Гардијске бригаде и шеф обезбеђења Слободана Милошевића, био је смештен у Београду, чувајући бројне објекте. Био је оптужен за погибију седам војника из Противпожарног одељења Гардијске бригаде испред КБЦ Др Драгиша Мишовић, 20. маја 1999. У судском процесу који је окончан 2014. године, ослобођен је оптужби. Суд је закључио да је "у оквиру својих надлежности и обавеза апсолутно предузео све што је било у његовој професионалној и људској моћи на заштити јединице", а да је болницу погодио залутали пројектил приликом НАТО дејствовања на војну касарну на Дедињу.